**Ministru kabineta noteikumu projekta**

**“Par Ministru kabineta 2006.gada 30.maija noteikumu Nr.430**

 **“Izložu un azartspēļu uzraudzības inspekcijas padomes nolikums” atzīšanu par spēku zaudējušiem” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeimā 2016.gada 23.novembrī pieņemtā likuma “Grozījumi [Azartspēļu un izložu likumā](https://likumi.lv/ta/id/122941-azartspelu-un-izlozu-likums)” 12.pants, kas nosaka, ka no Azartspēļu un izložu likuma tiek izslēgts 83.pants par Izložu un azartspēļu uzraudzības inspekcijas padomi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Azartspēļu un izložu likuma 83.pants noteica Izložu un azartspēļu uzraudzības inspekcijas padomes izveidi un darbību. Izložu un azartspēļu uzraudzības inspekcijas padomei, saskaņā ar tās nolikumu, bija konsultatīvs raksturs un visiem pieņemtajiem lēmumiem bija rekomendējošs raksturs. Kopš 2006.gada ir būtiski uzlabojies normatīvo aktu saskaņošanas process ar nevalstiskajām organizācijām, kā rezultātā šobrīd visus ar azartspēļu un izložu nozari saistītos normatīvos aktus (grozījumi spēkā esošajos normatīvajos aktos un jaunu normatīvo aktu izstrāde) saskaņo ar Latvijas Darba devēju konfederāciju. Vēsturiski tikai Izložu un azartspēļu uzraudzības inspekcijas padome deva iespējas nevalstiskajām organizācijām izteikt savu viedokli par plānotajiem normatīvajiem aktiem azartspēļu un izložu jomā, kas vairs nav aktuāli, ņemot vērā šā brīža saskaņošanas procesu, kad katrs izstrādātais normatīvais akts tiek diskutēts gan ar valsts institūcijām, gan ar nevalstiskajām organizācijām.Ņemot vērā iepriekšminēto un to, ka Izložu un azartspēļu uzraudzības inspekcijas padome tādējādi vairs nedarbojas, Saeimā ar 2016.gada 23.novembrī pieņemtā likuma “Grozījumi [Azartspēļu un izložu likumā](https://likumi.lv/ta/id/122941-azartspelu-un-izlozu-likums)” 12.pantu tika noteikts, ka no Azartspēļu un izložu likuma tiek izslēgts 83.pants, kas noteica Izložu un azartspēļu uzraudzības inspekcijas padomes izveidi un darbību. Tādējādi attiecīgi ir nepieciešams izstrādāt Ministru kabineta noteikumu projektu “Par Ministru kabineta 2006.gada 30.maija noteikumu Nr.430 “Izložu un azartspēļu uzraudzības inspekcijas padomes nolikums” atzīšanu par spēku zaudējušiem”. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija |
| 4. | Cita informācija | Nav |

Anotācijas II, III, IV, V, VI un VII sadaļa – projekts šīs jomas neskar.

Finanšu ministre D.Reizniece-Ozola

Finanšu ministrijas valsts sekretāre B.Bāne

Zariņa 67095672

Indra.Zarina@fm.gov.lv